Diari Oficial de la Generalitat Valenciana


Sumari del DOGV 3327, del 10-09-1998 (1998/7228)

Informació pública de la documentació integrant de l'Alternativa Tècnica del Programa d'Actuació Integrada del Sector E-26, Residencial Villa Patricia del Pla General d'Ordenació Urbana d'Elx.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3327

Data del DOGV
:   10-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7228


Organisme emissor
:   Agrupació d'Interés Urbanístic del Sector E-26, Residencial Villa Patricia del Pla General d'Ordenacio Urbana d'Elx

Tipus de document
:   Anunci

Informació pública de la documentació integrant de l'Alternativa Tècnica del Programa d'Actuació Integrada del Sector E-26, Residencial Villa Patricia del Pla General d'Ordenació Urbana d'Elx. [1998/M7228]
  
Mitjançant aquest edicte s'anuncia l'obertura d'un període d'informació pública de 20 dies, comptats a partir del dia següent a la publicació en el Diari Oficial de la Generalitat Valenciana, de la documentació integrant de l'Alternativa Tècnica del Programa d'Actuació Integrada del Sector E-26, Residencial Villa Patricia del Pla General d'Ordenació Urbana d'Elx (Alacant), promoguda per l'Agrupació d'Interés Urbanístic del dit sector, que consta de la documentació pròpia del programa amb el seus annexos: Pla Parcial i Avantprojecte d'Urbanizació, segons el que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La documentació susdita estarà a la vista durant els expressats períodes d'exposició pública a la Notaria del senyor Manuel Miñarro Muñoz situada a Elx, carrer Ample, número 20, entresòl, de 09.00 a 14.00 hores, de dilluns a divendres.
  
S'avisa que en el termini de 20 dies, comptats des de la publicació del darrer anunci, qualsevol persona podrà comparéixer en la Notaria abans esmentada i obtenir una còpia de l'acta de protocol·lització de la documentació que integra el programa o sol·licitar-ne l'exhibició. Així mateix, es fa constar la possibilitat de consultar en l'Ajuntament les actuacions derivades de la documentació dipositada en aquest i de presentar-hi, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives, tot això, segons el que disposen els articles 46 i 48 de la ja esmentada Llei 6/1994, de 15 de novembre.
  
Les dites proposicions juridicoeconòmiques s'hauran de presentar en el Registre General de l'Ajuntament en plica tancada, en els cinc dies hàbils següents des del venciment del termini anterior, amb la documentació establida en els apartats C) i L) de l'article 32 de la LRAU.
  
L'acte d'obertura de pliques tindrà lloc a l'Ajuntament el següent dia hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consultar-les i presentar-hi al·legacions, abans de l'aprovació del programa i l'adjudicació de la seua execució.